ഒരു വര്ഷത്തിന് ശേഷമാണ് ഞാന് വരുന്നത് ആദ്യം ഞാന് അച്ഛനേയും അമ്മയേയും ഭാര്യയേയും മക്കളേയും കാണട്ടെ ഒരുപാട് കാര്യങ്ങള് പറയാനുണ്ട് രക്തഹാരം അണിയിച്ച് പുഷ്പവൃഷ്ടിയുമായി സ്വീകരണം വിമാനത്താവളത്തില് നേതാവിന്റെ മകനെ കാത്തിരുന്നത് വീരോചിത വരവേല്പ്പ് ബിനീഷ് കോടിയേരി ഒടുവില് തിരുവനന്തപുരത്ത് എത്തി തിരുവനന്തപുരം: ലഹരി മരുന്ന് കേസിലെ കള്ളപ്പണ ബിനാമി ഇടപാടില് ജാമ്യം ലഭിച്ച് ജയില് മോചിതനായ ബിനീഷ് കോടിയേരി തിരുവനന്തപുരത്ത് എത്തി. ബംഗളൂരുവില് നിന്നുള്ള വിമാനത്തിലാണ് ബിനീഷ് എത്തിയത്.ഒരു വര്ഷത്തിന് ശേഷമാണ് ഞാന് വരുന്നത്. ആദ്യം ഞാന് അച്ഛനേയും അമ്മയേയും ഭാര്യയേയും മക്കളേയും കാണട്ടെ. ഒരുപാട് കാര്യങ്ങള്ള് പറയാനുണ്ടെന്ന് ബിനീഷ് വിമാനത്താവളത്തില് പ്രതികരിച്ചു. രക്തഹാരം അണിയിച്ച് പുഷ്പവൃഷ്ടിയുമായി വിമാനത്താവളത്തില് സിപിഎം നേതാവ് കോടിയേരി ബാലകൃഷ്ണന്റെ മകന് സ്വീകരണം നല്കി. വിമാനത്താവളത്തില് നേതാവിന്റെ മകനെ കാത്തിരുന്നത് വീരോചിത വരവേല്പ്പായിരുന്നു. സഹോദരന് ബിനോയിയും ബിനീഷിനൊപ്പം ഉണ്ടായിരുന്നു. അമ്ബതോളം പേരാണ് സ്വീകരണത്തിന് എത്തിയത്. അതിന് ശേഷം ബിനീഷ് കോടിയേരി മരുതന്കുഴിയിലെ വീട്ടിലേക്ക് പോയി. കേരളത്തിലെത്തിയ ശേഷം ബിനീഷ് കോടിയേരി എന്ഫോഴ്സ്മെന്റ് ഡയറക്ടറേറ്റിനെതിരെ കൂടുതല് വെളിപ്പെടുത്തലുകള് നടത്തുമെന്നു സൂചന നല്കിയിരുന്നു. ഇഡിയുടേത് രാഷ്ട്രീയ വേട്ടയാടലാണെന്നും, പിന്നില് ബിജെപിയാണെന്നും ബിനീഷ് കോടിയേരി ഇന്നലെ ആരോപിച്ചിരുന്നു. കേരളത്തിലെ ഒരു കേസുമായി ബന്ധപ്പെട്ട് ചില പേരുകള് പറയാന് തയാറാകാത്തതാണ് ഇഡി കേസിന് കാരണമെന്ന് ബിനീഷ് ആരോപിച്ചിരുന്നു. വിശദമായ വാര്ത്താസമ്മേളനത്തിനും ആലോചനയുണ്ട്. തന്നെ കൊണ്ട് പലരുടെയും പേര് പറയിപ്പിക്കാന് ശ്രമിച്ചു. പിടിക്കപ്പെട്ട കേസുമായി ബന്ധപ്പെട്ട കാര്യങ്ങളല്ല ചോദിച്ചതെന്നും ഭരണകൂടത്തിന് അനഭിമാതമായതുകൊണ്ട് വേട്ടയാടുന്നതെന്നും ബിനീഷ് പറഞ്ഞിരുന്നു. ഇഡി പറഞ്ഞത് കേട്ടിരുന്നെങ്കില് 10 ദിവസത്തിന് ഉള്ളില് ഇറങ്ങിയേനെ എന്നും കേരളത്തില് എത്തിയതിന് ശേഷം കൂടുതല് കാര്യങ്ങള് വെളിപ്പെടുത്താമെന്നും ബിനീഷ് പ്രതികരിച്ചിരുന്നു. ജാമ്യക്കാരെ ഹാജരാക്കാന് വൈകിയതുകൊണ്ടാണ് ബിനീഷിന് വെള്ളിയാഴ്ച പുറത്തിറങ്ങാന് കഴിയാതിരുന്നത്. അഞ്ച് ലക്ഷം രൂപയുടെ രണ്ട് ആള് ജാമ്യം ഉള്പ്പെടെ കര്ശന ഉപാധികളോടെയായിരുന്നു ബിനീഷിന് ജാമ്യം ലഭിച്ചത്. നിബന്ധനകള് കര്ശനമാണെന്ന് മനസിലാക്കിയതോടെ ജാമ്യം നില്ക്കാന് ഏറ്റവര് പിന്മാറി. പുതിയ ജാമ്യക്കാരെ ഹാജരാക്കാന് എത്തിയപ്പോഴേക്കും കോടതി സമയം കഴിഞ്ഞിരുന്നു. ജാമ്യം ലഭിച്ചെങ്കിലും ബിനീഷിന് പൂര്ണമായും ആശ്വസിക്കാനായിട്ടില്ല. നാര്ക്കോട്ടിക് കണ്ട്രോള് ബ്യൂറോ രജിസ്റ്റര് ചെയ്ത മയക്കുമരുന്ന് കേസില് അന്വേഷണം ഏതെങ്കിലും സാഹചര്യത്തില് ബിനീഷിലേക്കെത്തിയാല് വീണ്ടും കുരുക്ക് മുറുകും. ബിനീഷിന് ജാമ്യം നല്കിയതിനെതിരെ ഇഡി സുപ്രീം കോടതിയെ സമീപിച്ചേക്കും. കോടതിയില് രണ്ട് കേന്ദ്ര ഏജന്സികളും ഇനി സ്വീകരിക്കുന്ന നിലപാടും നിര്ണായകമാണ്. ശനിയാഴ്ച രാത്രി എട്ടോടെയാണ് പരപ്പന അഗ്രഹാര ജയിലില് നിന്ന് ബിനീഷ് പുറത്തിറങ്ങിയത്. സഹോദരന് ബിനോയിയും സുഹൃത്തുക്കളും ബിനീഷിനെ സ്വീകരിക്കാന് എത്തിയിരുന്നു. ഒക്ടോബര് 28നാണ് ബിനീഷ് കോടിയേരിക്ക് കര്ണാടക ഹൈക്കോടതി ജാമ്യം നല്കിയത്. അറസ്റ്റിലായി ഒരു വര്ഷത്തിനു ശേഷമാണ് ജയില് മോചിതനായത്. Stories you may Like